OpenLLM-France/wikimedia huggingface dataset:
# Trente mélodies populaires de Basse-Bretagne (1931)/An Anjelus

Oberennoù damheñvel pe handelvoù all zo ivez, gwelout An Añjeluz.
| ◄ Ar c’hemener | An Anjelus | Gourc’hemennou doue ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Ni ho salud gant karantez
* Rouanez ar zent, hag an Elez.
* C’hui a zo benniget, o pia
* Hag a c’hrasou karget, Ave Maria.
* II
* Ra vezo benniget Jezus
* Ar frouez euz ho korf evurus
* Kanomp gant an Elez, o pia
* He veuleudi bembdez, Ave Maria.
* III
* Ni ho ped, Mari, gwerc’hez glan
* Pa vezimp var hon tremenvan
* Da c’houlen ouz Jezus, o pia.
* Deomp eur maro eurus, Ave Maria.
Ce cantique, aux paroles duquel un mélange de breton et de latin donne une naïveté charmante, est dans le mode majeur. Si l’on considère chaque mesure à 6-8 comme la réunion de deux mesures à 3-8, on trouve que sa composition rythmique renferme deux phrases de cinq mesures (à 3-8) qui se correspondent, et deux membres de sept mesures (à 3-8) également appariés.
# Tremeinet hun nès hoah un dé

| ◄ É ta en noz tihoel | Tremeinet hun nès hoah un dé | Ni hou salud guet caranté ► |
* Tremeinet hun nès hoah un dé,
* Mil bennoh e ramb d’oh, men Doué ;
* Tostat e hra deja en noz,
* Reit t’ein én-hi peah ha repoz.
* Groeit hun nès hiniw péhedeu,
* Golhamb-ind ol guet hun dareu,
* Guet eun, pe vehemb morgousquet,
* A vout guet satan gouniet.
* El lion n’arsàu quet a droein
* É clah é dam eid el lonquein :
* Idan hou tivaskel arzé,
* Tad, dihuennet hou pugalé.
* O pegours é splannei en dé,
* Dé bourrus, dé hemb noz goudé ?
* Pegours é vehemb én ur vro
* Hemb anemisèd tro-ha-tro.
* Revou gloër d’en Tad éternel,
* D’er Mab ha d’er Sperèd-Santel,
* Tri person én un Doué hemb quin
* Ha bermen ha de virhuiquin.
# Trente mélodies populaires de Basse-Bretagne (1931)/An Ader

| ◄ Va dous Annaïg | An Ader | Kenavo d’ar yaouankis ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
I
Pa strinkan had a verniou
Var zouar an Arvor,
A gleiz me wel meneziou a zeou me wel ar mor.
$\left\$
Bis
II
Er bloaz a zeu’ vo bara
’Vit oll dud ar c’hontre
Ha greun aleiz da vaga Oll laboused an Env
$\left\$
bis
III
Va c’huezen a ruilh founnus
Dindan an avel yen :
Na pebeuz gliz burzudus Da drempa va zachen !
$\left\$
bis :
Le mode hypophrygien dans lequel est construite cette mélodie se distingue du majeur en ce que son caractère expressif a quelque chose de plus contemplatif et de plus inspiré. Le majeur dans sa terminaison présente toujours un sens fini ; l’hypophrygien, dépourvu de note sensible, ne conclut pas. Son sens reste comme suspendu ; par cela mème il se prête mieux que le majeur à l’expression de l’illimité et de l’infini.
# Tremeinet-é en noz

| Tremeinet-é en noz | Splannein e hra er goleu-dé ► |
Eit santifiein en deuéh hag er sul ; pedenneu quênt ha goudé er hatechim, quênt ha goudé ur predêg, canneneu quênt, épad ha goudé er communion hag aveit reneuéein er promesseu ag er vadient.
* Tremeinet-é en noz, splannein e hra en dé,
* Me gleu ol en einèd é cannein gloër de Zoué ;
* Sehuel e hran mem boéh guet hani en einèd
* Eit cannein en inour de Zoué Crouéour er bed.
* Hui e hoès a nitra me zennet, ô men Doué !
* É ma étré hou tourn me marhue ha mem buhé,
* Ha raccé é ran d’oh en dé e gommançan,
* En implé eid hou cloër abéh-caër e vennan.
* Pliget guet-n-oh ar-n-an éhuéhat é peb ér
* Ha pêllat a zoh-on, én dé-men, peb dangér ;
* Drès peb-tra, ô me zad e zou é lein en nean,
* Doh velim er péhèd goarantet me inean.
* Hui e huél en dobér e mès a hou secour,
* Reit enta hou pennoh d’em foén ha d’em labour ;
* D’em horv ha d’em inean reit hinihue ou bihuanç ;
* Ha beah hui-memb un dé én nean me recompanç.
* J. G.
# Trente mélodies populaires de Basse-Bretagne (1931)/An eol a zao

| ◄ Me voa deut beteg aman | An eol a zao | Mona ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
I
An eol a zao da doma’r bed
Ar c’houailh zo toues an hed
ar c’houailh’ zo toues an hed
Mar-jân, pegen kaer eo beva
’n em garet ha kana la la
Mar-jân, pegen kaer eo beva
’n em garet ha kana.
II
Sourral a reont an aveliou
Au drevad, ar bleuniou, (bis)
Marjan, pegen kaer eo beva, ’n em garet ha kana, (lalaa)
$\left\$
Bis :
Cette charmante melodie, d’une couleur si agreste et d’un contour si original, est dans le mode hypophrygien. On remarquera la liberté de sa construction rythmique, La première période renferme six mesures distribuées de la manière suivante : un motif rythmique de deux mesures répété deux fois et encadré entre deux motifs d’une mesure qui se font pendant. Les deux dernières périodes sont des phrases de cinq mesures, qui se répondent symétriquement.
# Tregontvet Cantic. Evit en em excita da garet Jesus e poent ar Gommunion

Oberennoù damheñvel pe handelvoù all zo ivez, gwelout Jesus, hemâ eo ar guer charmant.
| ◄ Navet-varnuguent Cantic. Evit elumi en hor c’halon un desir bras d’en em unissa gant hor Salver, dre ar Gommunion | Tregontvet Cantic. Evit en em excita da garet Jesus e poent ar Gommunion | Unan-a-tregont Cantic. Var an actou goude ar Gommunion ► |
* Jesus, hemâ eo ar guer charmant !
* A draou so ennâ comprenet !
* Leun eo eus à eur gontantamant
* A so ous tud ar bed cuzet.
* Jesus eo va laouennidigues,
* Ha na zesiran nemetan ;
* Va c’halon e pep tristidigues
* A guêf e fligeadur ennân.
* Penaos, va Jesus, e ve possubl
* E ve nep calon ouzoc’h yen ?
* Ah ! m’ar deus nicun quen insansibl,
* Va hini-me, ne vet biquen.
* Pa vez ur galon deoc’h, va Jesus
* Hy a zo à zouçder carguet !
* Hac en zo hini quer malheürus
* A ell beva hep ho caret !
* Perac n’ameus-me an avantach
* Da zerc’hel mad d’ho carantes ?
* Allas ! va c’halon so quer volach
* Ma ho car a boan un derves.
* Va Jesus, na bermetit pelloc’h
* E ven ingrat en oc’h andret ;
* Grit ma vezin d’ho craç fidelloc’h,
* Na vanquin jamès d’ho caret.
* Caromp Jesus a gar ac’hanomp,
* Caromp-en eus hon oll c’hallout ;
* Estranch eo e vadelez ouzomp,
* Ha n’en deo quet just e anaout ?
* M’ho car, va Jesus, hac ho caro ;
* Ha dre ho carantes bepret
* E fell din souffr bete ar maro
* Beza evidoc’h goal-dretet.
* Deut, va Jesus, deut prest em c’halon,
* Evit m’ho carin mui-ous-mui,
* Ha na zilessot quet ac’hanon
* Da zont biquen d’oc’h offanci.
# Trente mélodies populaires de Basse-Bretagne

Oberennoù damheñvel pe handelvoù all zo ivez, gwelout Trente mélodies populaires de Basse-Bretagne (1931).
# Var an obligation da anaout-mâd ar religion

| ◄ aroc ha goude ar gommunion | Var an obligation da anaout-mâd ar religion | Red eo credi ez eus un Doue ► |
An doctrin gristen eo an ini a zo bet desquet deomp gant Jesus-Christ, hac a bropos deomp e Ilis da gredi ha da bratica eus e berz. An anoudeguez eus an doctrin gristen-ma a zo necesser deomp-oll evit beza salvet. Pebes ræson evidomp d’he anaout ha d’he heulia ! Ma c’halfe an anoudeguez hac ar pratic eus a unan-bennac a lezennou ar rouantelez, hon renta eürus er bed-ma, peleac’h ema an ini ne rafe quet e oll bossubl evit he anaout ? Ra vezo eta lezen Jesus-Christ an objet eus hor c’harantez ! ra vezo ato præsant d’hor speret ! ra vezo scrivet var bâl hon dorn ha var dublen hor c’halon, evit ma c’hallimp he desqui pront hac he medita continuelamant en nos hac en deiz, en ty bac er meas, en henchou hac er parqueyer ! An doctrin gristen a zesq deomp pemp tra : credi, ober, goulen, receo, tec’het ; da c’houzout eo, credi an oll articlou eus ar feiz hac an oll guirionezou a bropos deomp hor mam santel an Ilis da gredi ; ober ar pez a zo gourc’hemennet deomp gant Doue ha gant e Ilis ; goulen ar pez a zo comprenet er Bater hac en Ave ; receo ar sacramanchou ; tec’het diouz ar guir drouc pehini eo ar pec’het : ac’hano pemp quevren, pe autramant pemp loden, pere a rai ar partach eus al levr-ma, var behini e pedomp an Autrou Doue da scuilla e venediction. An den a ell parlant, mæs na ell quet rei ar speret necesser evit compren ar pez a lavar : mad-bras e c’hall beza e gomzou, mæs ma na barlantit hoc’h-unan , ô va Doue ! ne dômont quet ar galon ; preseg a ell ar mysteriou, mæs c’hui a ro da entent ar pez a zo enno cuzet ; publia a ra ho gourc’hemennou, mæs c’hui a zicour o fratica ; disquez a ra hent an êe, mæs c’hui eo a ro an nerz da guerzet ennan ; doura-mad a ra ar vezen, mæs c’hui eo a ra dezi douguen frouez : parlantit eta, va Doue, rac ho comzou a ro ar vuez eternel !
# War ann aot

| ◄ He maro zantel | War ann aot | Eunn abardaez a viz mae ► |
* Eunn nozvez euz here war ann aot oamp azezet,
* Ann noz a ioa sioul-braz hag ann env eb koabrenn,
* Ann houl a ioa didrouz, al loar, e-kreiz ar stered,
* A lintre dreist hor penn.
* He dournik gwenn em dourn, hag he zal koant oc’h va skoaz,
* E chomaz eur pennad heb lavaret eur ger ;
* Evel-d-hi me ioa sioul, dirag eur galloud ken braz
* Hag eunn ober ken kaer.
* Sonjal a reamp, mantret, pegement evid ann den
* Ann Doue ken gallouduz en deuz bet madelez,
* Da rei d’ezhan ene, da rei d’ezhan eul lodenn
* Euz he c’hwerc’hted ivez.
* Sorijal a reamp, oc’h penn, ne c’haller ket er bed-ma
* Kaout eur galoun dinam evel ar vugale.
* Ma n’eo ket grisiennet ar feiz enn den, da genta,
* Hag ann doujans e Doue.
* Evel-se ni zalc’haz, bepred, distag hor c’haloun
* Diouz kement tech hudur a c’han euz ar ioulou,
* En em garet a reamp, heb nec’hamant hag heb aoun
* Vel elez enn Envou.
* Euz kement sonjezoun a jom euz va iaouankiz,
* Te, nozvez kaer ha gwerc’h, a garann ar muia,
* Enn eur zonjal enn-oud, e teu va c’halouu em c’hreiz
* Da dridai c’hoaz brema.
# War ar plouz

* Pep trouz er c’hazarn a zo kouezet…
* E korn ar gampr, ma-unanig,
* War eun dornadig plouz gourvezet,
* Me ’zonj ennout, ma breur Yannig.
* Kleier Nedeleg o vranskellat
* En noz don ha melkonius
* A deu goustadig da luskellat
* Ma hunvredigez ankenius.
* Diwar ma gwele yen ha kaled
* Me az kwel en hon zi bihan,
* Gant tad ha mamm, endro d’an oaled,
* eur pez kef dero ’barz an tan.
* Me a wel da votou lugernus
* ’Kichen ma zad er fornigel,
* Gwastel ed-du ha jistr eonus
* Dispaket war ar bank tosel ;
* Ha pa deu an avel kounnaret
* Er chiminal da hirvoudi,
* O sonjal en he soudard karet
* Ma mamm baour o huanadi.
* Rak ar c’hoarz, al laouenedigez
* A zo tec’het gant ar brezel ;
* Nan eus fenoz ’met tristidigez
* E beilhadegou Breiz-Izel…
* O ma breurig, sent ouz ar c’hleier !
* Sav ha kerz d’an iliz parouz
* Da bedi ar bugelig tener
* Kousket eveldon war ar plouz.
* Prestik e welo ma daoulagad
* Luc’hed spouronus ar maro
* Goul evidon kalon en argad,
* Hag al lore da zont endro.
* Ha goude ’n ez kwele marellet,
* Ar stalafou klozet ervad,
* Pa deuy êl an hunvre alaouret
* Da rei d’it pok eun nozvez vad,
* Da vreur soudard ha da vreur Jezus
* A greno gant ar baourante :
* Kousket war ar plouz a zo sklasus ;
* Ro d’imp nerz da garante !
* Koulmig Arvor.
# War ar stank

Oberennoù damheñvel pe handelvoù all zo ivez, gwelout War ar stanc.
| ◄ Ar Feunteun a drue | War ar stank | Sonig amourousted ► |
* Disul beure pa zavis,
* Digedi, digedon, Lafli laflon, Weo dak !
* Disul beure pa zavis,
* Eun tôl kaer a welis.
TRADUCTION. — Dimanche matin, quand je me levai, — Diguedi, diguedon, — Laﬂi, laﬂon, — Ouéo dak ! — Dimanche matin, quand je me levai, — Un joli coup je vis.
Chanté par Maria Raoul, Port-Blanc.
# War ar stanc

Oberennoù damheñvel pe handelvoù all zo ivez, gwelout War ar stank.
| ◄ Ar feunteun a drué | War ar stanc | Sonic ► |
Disul vintinn pa zavis, Le-dabadi-dabadel-Lampati-Lampalourel. —
 Disul vinlinn ’pa zavis, Eun taol caër a welis.
 Me ’welet ter flac’h iaouanc. — Le dabadi... O canna war ar stanc.
 Diou auezhe a gane, — Le dabadi... Hac eben a ouele.
 Ma lare ’n diou a gane — Le dabadi... Na d’ann hini ’ouele:
 — P’tra ’zo caus ma ouelet, — Le dabadi... Plac’hik iaouanc, laret ?
 — Ann dud lâr on brazezet, — Le dabadi... Ha me lâr na n’on ket.
 Ann dud a lâr on brazès, — Le dabadi... Ha n'ouzon a be berz.
 N’ouzon pe ’beurz ann afrenn, — Le dabadi... Pe a beurz ar spern-gwenn ;
 Pe o sevel re vintinn — Le dabadi... Da c’hwennad ma jardinn ;
 Pe o sevel re veure — Le dabadi... War ar reo da vale ;
 Pe o tibri pér melon — Le dabadi... A c’hodel ar person ;
 Pe o tibri eun aval — Le dabadi... A zorn ar marichal ;
 Pe o cousket ter noz crenn — Le dabadi... Etre diou linsell-wenn ;
 O cousket ter noz franc — Le dabadi... Gant eur c’hloarec iaouanc.
Ar c'hloarec pa ve cousket, — Le dabadi... Na ra zeblant a-bed ;
 Met ar c'hloarec pa zifun — Le dabadi... A zo 'vel ar gommun ! —
Canet gant Mie Ane Bourhiz.
# War ar ster

| ◄ Kutuilh bleun | War ar ster | Gwerc’hez ar c’hoat ► |
D’an dimezeled de la Bégassière, Gwengamp.
War dôn : Itron-Varia-Bempoull.
* Pell dimeus trubuilhou ar bed,
* Hag eus he zrubarderez
* War da zour, sterig koant meurbed,
* Na bravât luskellerez !
* — Luskell dudius, o bagig,
* War dour sioul ar sterig,
* Kerz didrouz etre he riblou,
* Alaouret gant ar bleuniou,
* Rak warni me zo laouen,
* Seder, seder, hep anken…
* Tra ma kerzez, pebez dudi !
* Me a glev evnedigou,
* Ebarz ar gwe o richani
* Zoniou drant, kanaouennou…
* — Kanit, kanit, evned bihan,
* Meulet bepred hep ehan
* Krouer ar bed hag ho krouer,
* Kenkoulz evel hon Zalver…
* Kanit da Zoue bemde
* Roït skouer d’an dud dife !
* Aman hunvrean evurus,
* Pell eus pep trouz, pep safar,
* Al lec’h-man a zo dudius,
* Seurt n’eus ket war an douar !
* — Oh ! dirak eun daolen ken kaer,
* Karget a gân, a zouster,
* Skanvaet dimeus da boaniou,
* Sav ma c’halon d’an Nenvou,
* Kas evel eur goumoulen
* War-zu Mari eur beden !
* Barz, ive ma fell d’it kana,
* Deus ganin-me eur pennad
* D’hunvreal war ar sterig-ma,
* Te n’az po ket keun, zur mad,
* — Aman e kavo da delen
* Peadra vit he c’herden,
* Da gana an evurusted,
* Elec’h ’n em blij ar spered,
* Da gana gant al lapouz
* Dudi al lec’hiou didrouz…
# War bont an Naoned

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* War bont ann Naonet, 1890, gant Fañch an Uhel hag embannet e-barzh Soniou Breiz-Izel
* War bont ann Naonet, 1885, gant Louis-Albert Bourgault-Ducoudray hag embannet e-barzh Trente mélodies populaires de Basse-Bretagne
** Var bont an Naonet. Adembannadur 1931
* Var bont an Naon̄ed, 1905, gant Henri Guillerm hag embannet e-barzh Recueil de chants populaires bretons du pays de Cornouailles
* P’edon war bont an Naoned, 1911. Dastumet gant Yann-Vari Perrot, embannet e-barzh Kentoc’h mervel ! gant Glaoda ar Prad
* War bont an Naoned, 1913, gant Maurice Duhamel hag embannet e-barzh Gwerziou ha Soniou Breiz-Izel
* War bont an Naoned, 1913, kendoniet evit ar piano gant Maurice Duhamel hag embannet en dastumad Le chant populaire
* War bont an Naoned, 1930, gant Henri Guillerm, embannet e-barzh Soniou Feiz ha Breiz
# War bont an Naoned (Duhamel, Gwerziou ha Soniou Breiz-Izel)

Oberennoù damheñvel pe handelvoù all zo ivez, gwelout War bont an Naoned.
| ◄ Kloarek Kreac’h-Mikel | War bont an Naoned | Margodig ar C’helennek ► |
* Pa oan war bont an Naoned,
* Gai ! Vive l’amour !
* Pa oan war bont an Naoned,
* Gai ! Vive l’amour !
* Ouz ’nem divertisa,
* Maluron, lurette !
* Ouz ’nem divertisa,
* Maluron, lura !
TRADUCTION. — Comme j’étais sur le pont de Nantes, — Gai ! Vive l’amour ! (bis). — A me divertir, — Marluron, lurette ! — A me divertir, — Marluron lura !
Chanté par Maryvonne le Flem, Port-Blanc.
N. B. — Comme Maryvonne le Flem me chantait cette chanson. Françoise Menguy, sa fille, l’interrompit pour me dire : « Ainsi chantent les gens anciens. Nous autres, nous remplaçons : Maluron lurette par Vive la République et Vive la Liberté ! C’est bien plus joli. »
On dira encore que les Bretons sont trop attachés au passé ! ..
Chanté par Marie-Cinthe Toulouzan, Port-Blanc.
* Pa oan war bont an Naoned,
* Rendez-moi des bouteilles !
* War ar pont o pourmen,
* Des bouteill’s et bon,
* Bon bon bon bon bon bon !
* War ar bont o pourmen,
* Des bouteill’s, ô bon garçon !
TRADUCTION. — Comme j’étais sur le pont de Nantes — Rendez-moi des bouteilles ! — Sur le Pont, me promenant, — Des bouteilles, et bon, — Bon bon bon bon bon bon ! — Sur le pont me promenant, — Des bouteilles, ô bon garçon.
Noté par le Colonel Bourgeois. Communiqué par M. F. Vallée.
* Pa oan war bont an Naoned,
* War ar pont o ouela,
* O ya da, o ya da, memes tra !
* Pa oan war bont an Naoned,
* War ar pont o ouela,
* War ar pont o ouela,
* War ar pont o ouela.
TRADUCTION. — Comme j’étais sur le pont de Nantes, — Sur le pont à pleurer, — Oh ! oui donc, oh ! oui donc, tout de même ! — Comme j’étais sur le pont de Nantes, — Sur le pont, à pleurer (ter).
Chanté par M$^{me}$ Croq, Boharz.
* Pa oan war bord an Naoned,
* Digadon lalire !
* Pa oan war bord an Naoned,
* Digedon lan la !
* Ha me kavet ma mestrez,
* Digadon lanlire !
* Ha me kavet ma mestrez,
* Digedon lan la !
TRADUCTION. — Comme j’étais près de Nantes, — Digedon, etc. (bis), — Je trouvai ma maîtresse, — Digedon, etc.
Receuilli à Goulien par M. E. Guichoux. (Mélusine, t. III)
* Pa oan war bont an Naoned,
* Ge ! Landemoa libere !
* Pa oan war bont an Naoned,
* Ge ! Landemoa libere !
* Berjeren o ouela,
* Un deux trois, de lira !
* Berjeren o ouela,
* Landemoa megare !
TRADUCTION. — Comme j’étais sur le pont de Nantes, — Gai ! Landemoa libéré (bis) — [Je vis] une bergère pleurant, — Un deux trois, délira ! — [Je vis] une bergère pleurant, — Landemoa mégaré !
N. B. — Cette chanson est aujourd’hui populaire dans toute la Basse-Bretagne. Je l’ai entendue interpréter à Pontrieux, lors du Congrès de l’Union Régionaliste, par un chanteur Léonard Carof, cultivateur à Morlaix. M. Bourgault-Ducoudray (Chants populaires de la Basse-Bretagne) en a recueilli une version presque identique à Locmaria, près Quimper (Basse-Cornouaille).
# War bont an Naoned (Duhamel, Le chant populaire)

Oberennoù damheñvel pe handelvoù all zo ivez, gwelout War bont an Naoned.
Adaptation française &
harmonisation de
Maurice DUHAMEL
* 1
* Pa oan war bont an Naoned, Ge !
* Landemoa libere !
* Berjeren o wela,
* Un, deux, trois, delira !
* Trois cavaliers de bois,
* Landemoa megare !
* 2
* Me welet eur verjeren,
* Ge ! etc.
* War ar pont o wela.
* 3
* « Petra c’h eus-hu da wela,
* Plac’hig, d’in-me leret ?
* 4
* — Ma gwalen er mor kouezet ;
* Piou ’yelo d’hi zapa ?
* 5
* — Petra rofet-hu d’in-me ?
* Me yalo d’hi zapa.
* 6
* — Pemp kant skoet en aour melen,
* Mar gallet hi zapa. »
* 7
* Na d’ar c’henta plonjaden,
* Ar walen ’oe gwelet :
* 8
* Na d’an eilved plonjaden,
* Ar walen ’oe touchet :
* 9
* Na d’an dervet plonjaden,
* Ar mab a oe beuzet !
* 10
* He dad a oa er prennestr
* O kommanz da wela :
* 11
* « Tri mab an eus me ganet,
* Ho zri ez int beuzet !
* 12
* » En bered sakr an Drinded,
* ’M’eus tri mab douaret ! »
# War be Brizeuk

| ◄ Ar Mor-Verc’h | War be Brizeuk | Mein-be ► |
* Pirc’hirin’kez, lavar d’in-me
* Perag er Garnel a gane
* ’Nn noz-man ann estig uz d’ar be ?
* — D’ann anternoz estik Kamel
* Koantig a game da c’helvel
* A-greiz he hun barz Breiz-Izel. —
* Lavar d’in-me, touller-beio,
* N’e ket e bered Arzano
* Eur goulmik ve klevet ato ?
* — D’ann anternoz ouz skeud al loar
* Bemnoz a hirvoud gant glac’har
* Ar goulmik wenn o klask hi far. —
* ’Vid ann noz-man int tarnijet
* Skanv ’vel ineo diboanet
* D’ann Oriant, ann evniged.
* Neuze zo laret ann estik
* An euz klemmet d’hi wenn goulmik :
* — ’Boe tregont bla on reuzeudik. —
* Kerkent ’n euz eur gomz dispaket,
* Brizeuk ha Maï a zo gwelet,
* Hen ’ve leunn den reuzeudiget
* Hag hi ker ’vel eur bleunen han :
* — Dre ma huvre, klouar d’ez-han,
* Oann o c’hortoz ann eured-man. —
* Hi dornig flour ’vel m’astennaz
* Hen ’vel eur potr flam a deuaz : _
* Ha da lugern bolz ann env noaz.
* Ha da gamer ho nij neuze
* A du d’ann env ann daou ine...
* Oll evnigo Breiz a gane.
* Ha dreist al loar, dreist ar stered,
* Da virviken int eureujet
* E baradoz ar Vretoned.
* Na hirvoud ken d’ann anternoz
* Hag ar goulm nag ann estik—noz,
* ’Met kanont gwerz ar baradoz.
# Ag er Beuranté volantér

| ◄ A Vonheur er Beurision | Ag er Beuranté volantér | Ag er garanté é quevér er Beurision ► |
PETRA n’hou poai-hui bet de souffrein én hou peuranté, ô Guirhiés mam de Zoué ! Mæs jamæs ne zas deoh hum glemme a nehi, hac ehué dén ne chongeas a hé soulagein.
Mæs penaus n’hou poai-hui représantet de Jesus er rustoni a hou stad ? Mam en Eutru Doué, n’hi deoai meit conze ; hé Mab n’en deoai nitra de refus dehi.
Hui hou pehai bet quentéh d’hou chervige ol en Ælet, péré en devehai sellet èl un inour aveit-ai rein deoh ol er secourieu necessær.
Me mab, pinhuic vér assès pe bossedér Jesus. Un inean, péhani n’en dès quin vad meit Doué, a sel guet disprisance er madeu ag er bed-men, hac a goussant a volanté vad bout peur.
Me uélai Jesus, Roué en nean, er mæstre ag er bed, péhani a binhuic mé ma a nehou é hunan, en dès hum hroeit peur eit pinhuiquat en dut dré é beuranté. Me laquai men gloër é quemér scùir ar nehou.
Eurus er-ré a zou peur a volante vad, péré, eit héli er scùir divin-zé, a lausq er madeu ag er bed-men eit chongeal hemb quin a ouni é garanté hac er madeu ag en nean !
Eurus mar dint haval doh Jesus, mar souffrant a volanté vad er beuranté, ha mar ou dès ou halon antiéremant distag doh en treu memb a béré é ma permettet dehai hum chervige !
Mæs calz ag er-ré en dès queméret er stad-cé a barfection a zou pêl doh er barfection a oulen ou stad.
Er galon a zou mara uéh quer staguet doh er madeu distér a béré é jouissér, èl ma vehér doh er-ré vrassan a pé jouissér a nehai.
A éellein a rér laret en en dès un dén hum hroeit peur a balamor de Jesus, a pe vennér en dout en æzemant ag er madeu hemb en dout en ambarras a nehai ?
Gannedigueah Jesus é Bethléem, é vuhé é Nazareth, é varhue ar er Halvér, chetui ér scùir en dès vennet héli ol er-ré en dès hum hroeit peur a balamor de Jesus.
Er scùir-zé memb é a zeli peb crechén lacat poén de héli, doh hum zistaguein a speret hac a galon doh é ol vadeu.
Er Speret-Santel ne lar quet d’en ol : renoncet d’hou tanné. Ne oulen quet guet en ol er bazen-cé a barfection ; mæs ean en dès laret d’en ol : Ne staguet quet hou calon doh t’ai.
Doué n’éel quet bout er mæstre ag ur galon péhani a zalh doh er madeu fragil ag en doar.
Jesus, én ur zonnet ar en doar, n’en deschet vennet bout eurus revé er bed. Ean en dès dispriset é vadeu. Ret-é enta laret é véritant bout dispriset.
Er madeu ag en doar a zou faus ; dangerus-int, nameit aveit er-ré e hum chervige a nehai eit gouni er madeu ag en nean.
# Amzer gollet

| ◄ Ar barz hag he viniou | Amzer gollet | Ar Groaz treac’h ato ► |
* Evel eunn huvre kaer, evel eul luc’hedenn.
* Va iaouankiz a zo tremenet da-viken,
* Hag evel-d-hi, brema, levenez ha frankiz
* A zo nijet a bell, heb mui dont war ho c’hiz.
* Setu perag, siouaz ! euz ann nevez-amzer
* Ne c’hallinn mui karet ann derveziou ken kaer,
* Ar bokejou n’int ket, a gav d’in, ken skeduz
* Ha kan al laboused n’eo mui ken dudiuz.
* Euz ann diskar-amzer ann derveziou tenval,
* Ar mor braz e-kounnar, ann avel o iudal,
* A blijo d’am spered leun a denvalijenn
* Ha d’am c’haloun beuzet er glac’har, enn anken.
* Perag em euz klasket en em zevel ken huel,
* Evit koueza dostu, torret va diouaskel ?
* Feiz, kaloun ha frankiz, ann aour a zo brema,
* Gant Satan, mestr ar bed, c’houi ne dalit netra.
* Ne glaskenn koulskoude nemed ober ar mad,
* Digeri d’am c’henvroiz muioc’h ho daoulagad,
* Hogen gwell eo gant-ho sellet oc’h ann tu kleiz
* Ha mont, diot ha dallet, war-lerc’h ann dud direiz.
* Nac’het ho deuz, siouaz ! ho zadou Chouanted,
* Euz ar re C’hlaz, o mez ! e reont ho mignouned !
* O Bretouned ! dre druez, ne nac’hit ket ho pro,
* Evel ho tadou koz kit kentoc’h d’ar maro.